**Úradná správa č. 2 z 25.07.2022**

**Správy z Konferencie ObFZ**

Mimoriadna konferencia ObFZ Trebišov sa uskutočnila v dňoch 21.-23.07.2022 per rollam hlasovaním.

**1. Konferencia konštatovala:**

Na konferenciu bolo pozvaných **26 delegátov**s právom hlasovať, na konferencii sa zúčastnilo (pozvánku online prijalo) **25 delegátov** s právom hlasovať, čo predstavuje  **96,15 %** - nú účasť. Mimoriadna konferencia ObFZ **bola uznášaniaschopná**.

**2. Konferencia zobrala na vedomie:**

- zvolanie mimoriadnej konferencie ObFZ v súlade so Stanovami ObFZ Trebišov

- informáciu o prijatých uzneseniach Mimoriadnej konferencie ObFZ Trebišov v dňoch 21.-23.07.2022 per rollam hlasovaním

**3. Konferencia schválila:**

- program mimoriadnej konferencie ObFZ,

- návrh ŠTK ObFZ Trebišov o doplnení 4 družstiev VIII. ligy dospelých (TJ Družstevník Plechotice, ŠK Zemplínske Jastrabie, FK Leles, FK Slovan Brehov) do VII. ligy dospelých ObFZ Trebišov (rozšírenie súťaže na 12 účastníkov v súťažnom ročníku 2022/23)

- Rozpis súťaží ObFZ Trebišov na súťažný ročník 2022/23

**Správy KR**

KR oznamuje R a DZ, že **letný doškoľovací seminár rozhodcov a delegátov (R a DZ) sa uskutoční 06.08.2022 (sobota) od 08:45 hod.** v priestoroch strednej školy **DSA v Trebišove**.

Seminára sa môžu zúčastniť aj noví záujemcovia o pôsobenie vo funkcii rozhodcu alebo delegáta futbalových stretnutí ObFZ Trebišov. Rozhodcovia nech si prinesú **športovú výstroj na vykonanie fyzických previerok**.

Poplatok za seminár je potrebné uhradiť PREVODOM z účtu na účet ObFZ Trebišov (nie vklad v banke, nie v hotovosti) **5 eur na účet** IBAN: SK54 0200 0000 0011 7646 7258**s uvedením mena a priezviska** do poznámky.

**Svoju účasť potvrdzujte na mail**[**obfztv@futbalsfz.sk**](mailto:obfztv@futbalsfz.sk)**.**

V prípade, že sa na seminári rozhodca alebo delegát nemôže zúčastniť, je pre zaradenie na nominačné listiny R a DZ povinný absolvovať náhradný seminár. Komisia rozhodcov ho plánuje uskutočniť v priestoroch ObFZ Trebišov vo štvrtok 25.08.2022 o 16:00 hod. (rozhodcovia takisto absolvujú fyzické previerky a budú vysvetlené zmeny v pravidlách futbalu). Poplatok za náhradný seminár bude vo výške 10 eur.

Informácie boli R a DZ zaslané aj mailom.

**Správy ŠTK**

ŠTK na základe výsledkov mimoriadnej konferencie ObFZ v dňoch 21.-23.07.2022 v systéme ISSF preradila 4 družstvá dospelých prihlásené do VIII. ligy ObFZ do VII. ligy ObFZ. Zároveň bola upravená termínová listina VII. ligy ObFZ (súťaž začína 21.08.2022) a boli vygenerované zápasy VII. ligy dospelých v ISSF.

**Správy sekretariátu**

**1. Súťažný poriadok futbalu** zo dňa01.07.2022 je zverejnený na stránke www.obfztv.sk v časti Futbalové normy (http://www.obfztv.sk/wp-content/uploads/2022/07/sutazny-poriadok-sfz-01-07-2022.pdf).

**2. Registračný a prestupový poriadok** zo dňa 28.06.2022 je zverejnený na stránke www.obfztv.sk v časti Futbalové normy (http://www.obfztv.sk/wp-content/uploads/2022/06/RaPP-novela-06-2022-konsolidovane-znenie.pdf).